open-index/open-wikipedia-markdown huggingface dataset:
סולי מארץ'

**סולומון בנג'מין מארץ**' (באנגלית: **Solomon Benjamin March;** נולד ב-20 ביולי 1994) הוא כדורגלן אנגלי המשחק בעמדת הקיצוני בקבוצת ברייטון אנד הוב אלביון מהפרמייר ליג.

## קריירת מועדונים
מארץ' שיחק בקריסטל פאלאס בגילאי 11–13 ואז עבר למועדון לואיס ממזרח ססקס כשחקן נוער. ב-10 בספטמבר 2011, בגיל 17, ערך מארץ' את הופעת הבכורה שלו בקבוצה הבוגרת של לואיס, כשנכנס כמחליף בדקה ה-86 בניצחון 4 - 1 על אייבלי. בדצמבר 2011, חתם מארץ' על חוזה ל-3 שנים בברייטון.

בעונת 2013/2014, ערך מארץ' את הופעת הבכורה שלו בקבוצה הבוגרת של ברייטון, ובינואר 2014, הבקיע את שער הבכורה שלו בניצחון 1–3 על פורט וייל במסגרת הגביע האנגלי. באפריל אותה שנה חתם על חוזה חדש ל-4 שנים במועדון.

עונת 2014/2015, הייתה קשה עבור מארץ' עקב פציעות. הוא חזר לשחק רק בנובמבר ונפצע שוב בפברואר באופן שסיים עבורו את העונה. בעונת 2015/2016, חזר מארץ' להרכב הפותח של ברייטון, אך נפצע שוב בדצמבר והחמיץ את המשך העונה.

עונת 2016/2017, הייתה מוצלחת עבור מארץ'. הוא חזר לכושר מלא, הבקיע 3 שערים וסייע לברייטון להעפיל לפרמייר ליג. בעונת 2017/2018, כבש מארץ' את שער הפרמייר ליג הראשון שלו בהפסד 2 - 1 לבורנמות'. בהמשך הפך לשחקן הרכב קבוע ולאחד השחקנים החשובים של ברייטון בליגה הבכירה.

באוגוסט 2023, חתם מארץ' על חוזה חדש בברייטון עד יוני 2024. הוא צוין כאחד השחקנים המצטיינים של ברייטון בעונת 2022/2023, עם 8 שערי ליגה, וסייע למועדון להעפיל למפעלים האירופיים לראשונה בתולדותיו.

## נבחרת לאומית
מרץ' שיחק בכל הנבחרות הצעירות של אנגליה, החל מנבחרת אנגליה עד גיל 16. במאי 2014 זומן על ידי המאמן גארת' סאות'גייט לסגל נבחרת אנגליה עד גיל 21 למשחקי מוקדמות אליפות אירופה עד גיל 21 וטורניר טולון. זו הייתה זימונו הראשון לנבחרת אנגליה בכל הגילאים. ב-22 במאי, ערך מרץ' את הופעת הבכורה שלו בנבחרת עד גיל 20 בניצחון 3 - 0 על נבחרת קטר. ב-27 במרץ 2017, הבקיע מרץ' את שער הבכורה שלו בנבחרת, בניצחון 0-4 על דנמרק עד גיל 21, בבעיטה חזקה מחוץ לרחבה.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:כדורגלני ברייטון אנד הוב אלביון
קטגוריה:אנגלים שנולדו ב-1994
איימן מרעי

**איימן מרעי** הוא פוליטיקאי ערבי-ישראלי שכיהן כראש מועצת פוריידיס בשנים 2018–2024.

## ביוגרפיה
בבחירות שנערכו ב-2016 בעקבות מותו של אביו – ראש המועצה הקודם יונס מרעי, הפסיד בפער של 15 קולות ליריבו אחמד בריה.

ב-2018 ניצח את בריה ברוב של 55.28% (4,437 קולות).

ביולי 2023 נרצח עוזרו בעת שהיה יחד עמו בחתונה.

בבחירות ב-2024 התמודד שוב, והפסיד ליריבו אחמד בריה (46.88% מול 50.67%).

## חשד לפלילים
באוגוסט 2021 נעצר בחשד בעבירות של טוהר המידות ושחיתות ציבורית. כשנה לאחר מכן העבירה יאח"ה את התיק לעיון והחלטת הפרקליטות.

## הערות שוליים

קטגוריה:ראשי מועצות מקומיות בישראל
קטגוריה:ערבים בראשות רשויות מקומיות בישראל
קטגוריה:פוריידיס: אישים
קטגוריה:ישראלים שנולדו במאה ה-20
יואן ויסה

**יואן ויסה** (בצרפתית: **Yoane Wissa;** נולד ב-3 בספטמבר 1996) הוא כדורגלן קונגולזי המשחק בעמדת החלוץ בניוקאסל יונייטד מהפרמייר ליג ובנבחרת הרפובליקה הדמוקרטית של קונגו.

## קריירת מועדונים
ויסה התחיל את הקריירה שלו במחלקת הנוער של שאטורו. ב-2015, עלה לקבוצה הבוגרת ושיחק בליגה הצרפתית השלישית, שם רשם 24 הופעות ו-7 שערים בעונתו הראשונה.

ב-2016, עבר לאנז'ה מהליגה הראשונה, אך שיחק בעיקר בהשאלה בקבוצות סטאד לאבאל ואז'אקסיו מהליגה השנייה.

בינואר 2018, חתם בלוריאן מהליגה השנייה. הוא עזר לקבוצה להעפיל לליגה הראשונה בעונת 2019/2020 כשכבש 15 שערים. בעונת 2020/2021 שיחק עונה אחת עם לוריאן בליגה הראשונה.

באוגוסט 2021, חתם בברנטפורד מהפרמייר ליג. בעונת הבכורה שלו כבש 10 שערים ב-34 משחקים. בעונת 2022/23 כבש 7 שערים ב-40 הופעות. בעונת 2024/2025 רשם עונת שיא כשכבש 19 שערי פרמייר ליג.

ב-1 בספטמבר 2025 חתם בניוקאסל יונייטד תמורת 55 מיליון פאונד.

## קריירה בינלאומית
יואן ויסה זומן לראשונה לסגל נבחרת הרפובליקה הדמוקרטית של קונגו באוקטובר 2020, לקראת שני משחקי ידידות.

נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023, בה סיימו במקום הרביעי והוא נכלל בנבחרת הטורניר.

## תארים
;לוריאן
* ליג 2 (1): 2019/20
;אישיים
* נבחרת הטורניר באליפות אפריקה (1): 2023

## קישורים חיצוניים

## הערות שוליים

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: חלוצי כדורגל
קטגוריה:כדורגלני שאטורו
קטגוריה:כדורגלני אנז'ה
קטגוריה:כדורגלני לאוואל
קטגוריה:כדורגלני אז'אקסיו
קטגוריה:כדורגלני לוריאן
קטגוריה:כדורגלני ברנטפורד
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2023
קטגוריה:צרפתים שמוצאם מהרפובליקה הדמוקרטית של קונגו
קטגוריה:ספורטאים צרפתים באנגליה
קטגוריה:ספורטאים מהרפובליקה הדמוקרטית של קונגו באנגליה
קטגוריה:אישים מהרפובליקה הדמוקרטית של קונגו שנולדו ב-1996
קטגוריה:כדורגלני ניוקאסל יונייטד
עבירת תנועה

שמאל|ממוזער|250px|רכב נכנס לרחוב חד סיטרי נגד כיוון התנועה
**עבירת תנועה** או **עבירת תעבורה** היא שימוש בדרך בניגוד לחוקי התנועה.

עבירות התנועה מתחלקות למספר דרגות חומרה, ובהתאם לכך למספר דרגות ענישה.
בין עבירות התנועה החמורות ניתן למנות: עקיפת רכב תוך חציית קו הפרדה רצוף, נסיעה ברמזור אדום ונהיגה תחת השפעת סמים ואלכוהול. בין עבירות התנועה הקלות ניתן למנות: נוסע שאינו חגור, עיכוב בתנועה, גרירת רכב שלא בצורה בטוחה, נסיעה בלא הפעלת אורות כנדרש, או עבירות הולך רגל כמו חציית כביש שלא במעבר חציה או בזמן שהאור האדום דולק.

## ראו גם
* עבירת תנועה (ישראל)

## קישורים חיצוניים

*
קטגוריה:דיני תעבורה
חוליאן אאודה

**חוליאן אסקיאל אאודה ברנרדי** (בספרדית: **Julián Ezequiel Aude Bernardi**, נולד ב-24 במרץ 2003), הוא כדורגלן ארגנטינאי המשחק כמגן בלוס אנג'לס גלאקסי.

## קריירה
אאודה החל את הקריירה הכדורגלית שלו בגיל חמש במועדון ניקולאס אבז'אנדה, שנה לפני שהגיע ללנוס.

בדצמבר 2019, לאחר שהתאמן עם הקבוצה הבוגרת של לנוס, אאודה ערך את הפריצה לקבוצה הבכירה לקראת סוף 2020. הופעת הבכורה של אאודה בקבוצה הבוגרת הגיעה זמן קצר לאחר מכן בליגה ב-29 בנובמבר 2020 נגד טאז'רס, כששיחק בשש הדקות האחרונות של המשחק.

ב-21 במרץ 2023, אאודה חתם בקבוצת ה-MLS לוס אנג'לס גלאקסי על חוזה לחמש שנים.

## נבחרת לאומית
נכלל בסגל ארגנטינה עד גיל 20 על ידי המאמן חאבייר מסצ'ראנו לטורניר קופה אמריקה עד גיל 20 בקולומביה.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:כדורגלני לנוס
קטגוריה:כדורגלני לוס אנג'לס גלאקסי
קטגוריה:ארגנטינאים שנולדו ב-2003
אלינור מאנגליה, רוזנת באר

**אלינור מאנגליה** (18 ביוני 1269 - 29 באוגוסט 1298) הייתה הבת השורדת המבוגרת ביותר של מלך אנגליה אדוארד הראשון ושל אשתו הראשונה, המלכה אלינור מקסטיליה.

בשנות חייה הראשונות גדלה אלינור אצל סבתה מצד אביה, אלינור מפרובנס, בזמן שהוריה יצאו לבמסע הצלב בין 1270 ל-1274.

במשך תקופה ארוכה הייתה אלינור מאורסת לאלפונסו השלישי, מלך אראגון. הוריו של אלפונסו היו תחת חרם של האפיפיור, בגלל תביעותיהם לכס המלכות של סיציליה, בניגוד להבטחה של האפיפיור לרוזן שארל הראשון מאנז'ו. למרות הפצרותיו החוזרות ונשנות של אלפונסו כי ישלח את בתו להינשא, אדוארד עמד בסירובו לשלוח אותה כל עוד האיסור נשאר על כנו. בשנת 1282 הוא טען כי אשתו ואימו חוששות שאלינור, שאך מלאו לה 13, צעירה מכדי להינשא, ורוצות להמתין שנתיים נוספות לפני שישלחו אותה לאראגון. במהלך פרק זמן זה מת אלפונסו בטרם מומשו הנישואים.

אלינור נישאה לרוזן הנרי השלישי מבאר ב-20 בספטמבר 1293, ונולדו להם שני ילדים:
* אדוארד הראשון, רוזן באר, שנישא למרי, בתו של רוברט השני, דוכס בורגונדי 
* ג'ואן מבאר, רוזנת סארי, שנישאה לג'ון דה וורן, רוזן סארי השביעי

בעבר נטען כי לאלינור הייתה בת נוספת בשם אלינור שנולדה ב-1285 ונישאה לוולשי בשם שואלין אפ אווין, ובין צאצאיה נמנים אווין גלינדור ואוון טיודור, אך ככל הנראה טענה זו מפוקפקת.

## ביבליוגרפיה
* 
* 
* 
* 
* 

## קישורים חיצוניים

* 

## הערות שוליים

קטגוריה:אישים הקבורים במנזר וסטמינסטר
קטגוריה:בית פלנטג'נט
קטגוריה:ילידי 1269
קטגוריה:נפטרים ב-1298
מורגן גיבס-וייט

**מורגן אנתוני גיבס-וייט** (באנגלית: **Morgan Anthony** **Gibbs-White**; נולד ב-27 בינואר 2000) הוא כדורגלן אנגלי המשחק בעמדת הקשר ההתקפי בקבוצת נוטינגהאם פורסט מהפרמייר ליג ובנבחרת אנגליה.

## קריירת מועדונים
גיבס-וייט הצטרף לוולברהמפטון וונדררס בגיל 8 ושיחק בקבוצות הנוער של המועדון. הוא ערך את הופעת הבכורה שלו בקבוצה הבוגרת בגיל 16, כמחליף במשחק גביע ה-FA נגד סטוק סיטי בינואר 2017. את הופעת הבכורה שלו בליגה ערך בפברואר 2017. בינואר 2018, חתם על חוזה חדש במועדון עד שנת 2022. הוא ערך את הופעת הבכורה שלו בפרמייר ליג בעונת 2018/2019. בדצמבר 2018, פתח לראשונה בהרכב בניצחון 2-1 על צ'לסי. באוגוסט 2019, הבקיע את שער הבכורה שלו במועדון.

באוגוסט 2020, חתם על חוזה חדש ל-3 שנים בוולבס ויצא מיד בהשאלה לסוונסי סיטי מהצ'מפיונשיפ לעונה. הוא הבקיע את שער הבכורה שלו בניצחון 0-1 על פרסטון נורת' אנד בספטמבר 2020.

גיבס-וייט הוחזר מההשאלה לוולבס בינואר 2021. במאי 2021, הבקיע את שער הפרמייר ליג הראשון שלו בניצחון 1-2 על ברייטון אנד הוב אלביון.

באוגוסט 2021, הושאל גיבס-וייט לשפילד יונייטד מהצ'מפיונשיפ לעונה. הוא הבקיע בהופעת הבכורה שלו וסיים את העונה עם 11 שערים ב-35 משחקים.

באוגוסט 2022, עבר גיבס-וייט לנוטינגהאם פורסט תמורת סכום שיא מועדון של כ-25 מיליון פאונד. הוא הבקיע את שער הבכורה שלו בתיקו 2-2 נגד ברנטפורד בנובמבר 2022.

## נבחרת לאומית
גיבס-וייט שיחק בכל הנבחרות הצעירות של אנגליה, החל מנבחרת אנגליה עד גיל 16. הוא זכה עם נבחרת הנוער בגביע העולם עד גיל 17 בשנת 2017. בנבחרת אנגליה עד גיל 21 שיחק 18 משחקים וכבש 3 שערים.

ב-7 בספטמבר 2024 ערך את הופעת הבכורה שלו בנבחרת הבוגרת מול  במסגרת המחזור הראשון של ליגת האומות 2024/2025.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני נבחרת אנגליה
קטגוריה:כדורגלני וולברהמפטון וונדררס
קטגוריה:כדורגלני סוונזי סיטי
קטגוריה:כדורגלני נוטינגהאם פורסט
קטגוריה:אנגלים שנולדו ב-2000
לבון הוק

**לבון רואן תורמן-הוק** (באנגלית: **Levon Roan Thurman-Hawke**; נולד ב-15 בינואר 2002) הוא שחקן אמריקאי.

## ביוגרפיה
לבון נולד בניו יורק בשנת 2002,  הצעיר מבין שני ילדים שנולדו לשחקנים איתן הוק ואומה תורמן. לפי הדיווחים הוא נקרא על שמו של לבון הלם מלהקת הרוק הבנד, גיבור מוזיקלי של אביו.  הוריו הכירו על הסט של הסרט מה קרה בגטקה? (1997), נישאו במאי 1998, והתגרשו ב-2005. להוק יש אחות גדולה, מאיה הוק גם היא שחקנית.  יש לו גם שתי אחיות למחצה מאשתו השנייה של אביו, ריאן שוהוגס.  יש לו עוד אחות למחצה מארוסה לשעבר של אמו, איש הכספים ארפד בוסון. 

מצד אביו, הוק הוא בן דוד רחוק של המחזאי טנסי ויליאמס.  מצד אמו, הוא נכד של החוקר רוברט תורמן והדוגמנית הברונית ננה פון שלברוג.  גם אמה של שלברוג, בירגיט הולמקוויסט, הייתה דוגמנית. פסל בדמותה של הפסל אקסל אבה, *Famntaget*, מוצב בנמל סמיגהוק בשוודיה, בשנת 1930. 

## קריירה
לצד השתתפותו בפרויקטים על מסך הטלוויזיה והקולנוע הוק מדגמן לעיתים.

בשנת 2018 שיחק לראשונה בסרט הקצר "Blackout" בתור ג'ייקוב האריס.

בשנת 2023, הופיע בתפקיד ראשי בסדרת הטלוויזיה של אפל TV פלוס, "החדר הצפוף". לצד טום הולנד.    באותה שנה גילם אסיר בסרט הדרמה הביוגרפי שביים וכתב אביו, "Wildcat" בו גם כיכבה אחותו בתפקיד הראשי.

בשנת 2024, גילם את לוקאס בסרט המותחן הפסיכולוגי "צאי מזה" שכתבה וביימה זואי קרביץ  בהמשך השנה, שיחק הוק את ג'ק פארקר שמחפש את אחותו שנחטפה, בסרט המערבון של אליוט לסטר "The Thicket" לצד פיטר דינקלג'.

## פילמוגרפיה
### קולנוע

### טלוויזיה

### קליפ

## קישורים חיצוניים

## הערות שוליים

לבון
קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:בוגרי אוניברסיטת בראון
קטגוריה:אמריקאים שנולדו ב-2002
אלפונסו פדראסה

**אלפונסו פדראסה סאג** (בספרדית: **Alfonso Pedraza Sag**; נולד ב-9 באפריל 1996) הוא כדורגלן ספרדי המשחק בעמדות המגן השמאלי והקשר השמאלי בקבוצת ויאריאל מהלה ליגה.  

## קריירה
פדראסה נולד בסן סבסטיאן דה לוס באייסטרוס שבאנדלוסיה. ב-2011, בגיל 15, הצטרף למחלקת הנוער של ויאריאל לאחר שהתחיל לשחק בקבוצת סנקה. בינואר 2015, קודם לקבוצה ג' של המועדון ששיחקה בליגה הרביעית.

פדראסה ערך את הופעת הבכורה שלו בקבוצה הבוגרת ב-11 בינואר 2015, כשנכנס כמחליף במחצית השנייה בתיקו 2-2 מול ראוס דפורטיו בליגה השלישית. הוא הבקיע את שער הבכורה שלו ב-1 במרץ, שער ניצחון יחיד במשחק הביתי נגד באלארס.

ב-5 באפריל 2015, לאחר שכבר היה שחקן קבוע בקבוצת המילואים וזומן לסגל הבוגר על ידי המאמן מרסלינו גרסיה טוראל, ערך פדראסה את הופעת הבכורה שלו בלה ליגה, כשהחליף את ג'ונתן דוס סנטוס בדקה ה-72 בתיקו 0-0 מול ולנסיה.

ב-28 ביולי 2016, הושאל פדראסה ללוגו מהליגה השנייה לעונה אחת. ב-21 באוגוסט הבקיע את שער הבכורה שלו בליגה השנייה, הראשון בתיקו 2-2 מול חימנסטיק טרגונה. הוא סיים את העונה עם 6 שערים ו-8 בישולים ועזר לקבוצה לסיים במקום התשיעי.

ב-31 בינואר 2017, הצטרף פדראסה ללידס יונייטד מהצ'מפיונשיפ בהשאלה עד לסוף העונה. ויאריאל שילמה ללוגו 300,000 ליש"ט כדי לבטל את החוזה שלו איתם, והעסקה עם לידס כללה אופציה לרכישה במאי בסך 8.5 מיליון ליש"ט אם הקבוצה תעפיל לפרמייר ליג. לאחר שלידס סיימה רק במקום השביעי, חזר פדראסה לויאריאל.

ב-5 ביולי 2017, כשעדיין היה שייך לויאריאל, חתם פדראסה באלבס מהלה ליגה לעונה אחת עם סעיף שחרור. הוא הבקיע את שער הבכורה שלו בליגה הספרדית ב-21 בינואר 2018, שער שהעלה את אלבס ליתרון 2 - 0 בבית מול לגנס, בדרך לתיקו 2-2.

עם חזרתו מההשאלה, הפך פדראסה לשחקן הרכב קבוע בויאריאל כמגן שמאלי תחת המאמן חאבייר קייחה. ב-4 בנובמבר 2018 הבקיע את שער הבכורה שלו עבור ויאריאל, שער שקבע 1-1 מול לבאנטה בדרבי מקומי. ב-14 בפברואר 2019 הבקיע את השער היחיד בניצחון על ספורטינג ליסבון בשלב 32 האחרונות בליגה האירופית.

ב-16 ביולי 2019, עבר פדראסה בהשאלה לריאל בטיס לעונה אחת עם אופציה לרכישה בתום העונה. הוא סבל מפציעות שרירים ועקב בין דצמבר למרץ. שער הליגה היחיד שלו במדי בטיס הובקע ב-8 ביולי 2020 בניצחון 3 - 0 על אוססונה שהבטיח את הישארות הקבוצה בליגה הראשונה. ב-24 בספטמבר 2020 האריך את חוזהו בקבוצה עד 2025, לאחר שתפקידו בסגל אושר על ידי המאמן החדש אונאי אמרי.

## נבחרת לאומית
ב-2015, זכה פדראסה עם נבחרת ספרד עד גיל 19 באליפות אירופה. ב-24 במרץ 2016, ערך את הופעת הבכורה שלו בנבחרת ספרד עד גיל 21, כשנכנס כמחליף בהפסד 3-0 לקרואטיה במוקדמות אליפות אירופה 2017.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ויאריאל
קטגוריה:כדורגלני דפורטיבו לוגו
קטגוריה:כדורגלני לידס יונייטד
קטגוריה:כדורגלני דפורטיבו אלאבס
קטגוריה:כדורגלני ריאל בטיס
קטגוריה:ספרדים שנולדו ב-1996
סולם בורטל למיסוך שמי הלילה

450px|ממוזער|השוואה בין סולם בורטל לבהירות השמיים.
**סולם בורטל** (באנגלית: **Bortle scale**) הוא סולם מספרי בן תשע דרגות המודד את בהירות שמי הלילה של מיקום מסוים.

הסולם מדרג את יכולת הצפייה האסטרונומית בעצמים שמימיים ואת ההפרעות הנגרמות מזיהום אור באתר מסוים. ג'ון בורטל יצר את הסולם ופרסם אותו במהדורת פברואר 2001 של מגזין *Sky & Telescope* כדי לעזור לאסטרונומים חובבים להעריך את מידת החשיכה באתר תצפית, ולהשוות את מידת החשיכה של אתרי תצפית שונים לצורך בחירת האתרים הטובים ביותר לתצפית אסטרונומית בכל אזור. הסולם נע בין 1, השמיים החשוכים ביותר הזמינים על פני כדור הארץ, ועד 9, שמי מרכז עיר גדולה המוארים ביותר. בחלק מהדרגות יכולים להיות הבדלים קיצוניים מאוד מזה שליד, למשל 4 ו-5. הדיוק והתועלת של הסולם הוטלו בספק במחקרים האחרונים.

בשל רמת זיהום האור הגבוהה במדינת ישראל – האתרים החשוכים ביותר במדינה, במערב הנגב, הם בדרגה 3 בלבד בסולם בורטל.

הסולם נותן מספר קריטריונים לקביעת כל דרגה:
* הגודל המגביל בעין בלתי מזוינת (NELM) – כלומר הבהירות המינימלית של כוכבים שניתו לראות בעין בלתי מזוינת, שפירושו בעצם מספר הכוכבים הניתן לצפייה בעין בלתי מזוינת. 
* מידת היכולת לצפות בעצמים אסטרונומיים בעלי בהירות נמוכה כמו שביל החלב, גלקסיית אנדרומדה, גלקסיית המשולש.
* מידת היכולת לצפות בתופעות אופטיות אסטרונומיות או אטמוספיריות בעלות בהירות נמוכה כמו אור גלגל המזלות (zodiac light), אור נגדי (gegenschein) וזוהר לילי (airglow).
* מידת היכולת להבחין באנשים ועצמים בסביבת הצופה ללא פנס.
* מידת היכולת להבחין בעננים על רקע השמיים.

## טבלת קיטלוג עבור שמי לילה לפי הסולם

## קישורים חיצוניים
*  
* מפת זיהום אור (בעברית)

## הערות שוליים

קטגוריה:יחידות מידה
קטגוריה:אסטרונומיה תצפיתית
Dan Dan

"**Dan Dan**" (באנגלית: "**Bang Bang**"; ובעברית: "**בּוּם בּוּם**") הוא שיר שהוקלט על ידי הזמרת-יוצרת הטורקייה גולשן, מתוך אלבום האולפן התשיעי שלה,  (2015). הוא יצא לאור ב-10 באוגוסט 2015, בהוצאת חברת התקליטים דואן מיוזיק קומפני, כסינגל השני מתוך האלבום. את השיר כתבה והלחינה גולשן להפקה של אוזן צ'ולקולו.

הווידאו קליפ הנלווה של "Dan Dan" זכה להצלחה ארצית בטורקיה. הוא צבר למעלה מ-155 מיליון צפיות והפך לאחד מהקליפים הטורקיים הנצפים ביותר בכל הזמנים. בתקופה בה יצא היה לאחד מהקליפים הטורקיים הבודדים שחצו את רף 100 מיליון הצפיות. עם זאת, נאסר לשידור באזורים שונים בטורקיה בטענה שהוא פרובוקטיבי ומיני.

השיר הגיע למקום השלישי בטורקיה טופ 20 והשני בטורקיה טופ 40.

## רקע וכתיבה
השיר נכתב והולחן על ידי גולשן והופק על ידי אוזן צ'ולקולו. הוא כולל ארבעה חלקים בסך הכול. בראשון מביניהם, שרה גולשן . כלומר, היא מתארת מקום חשוך בו היא נמצאת, תוך שהיא מציגה את הסיבה שגורמת לה להרגיש כך. בהמשך לכך, היא שרה . השורה גונתה בידי גורמים שונים בטורקיה בטענה שהיא מעודדת התאבדויות בקרב בני-נוער ומשפיעה לרעה על האוכלוסייה.

בהמשך, היא שרה  ומצהירה שאם אהובה לא ישוב לזרועותיה, היא תתאבד, כיוון שהיא חייבת אותו ברצון או בכוח ולא משנה לה איך. היא מסכמת את השיר בשלוש השורות  ומייחלת לכך שהוא יצליח להבין אותה ואת רגשותיה השולטים בה ולא נותנים לה מנוח.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות.

## וידאו קליפ
הווידאו קליפ הנלווה של "Dan Dan" הועלה לערוץ היוטיוב של netd müzik ב-10 באוגוסט 2015, ביום יציאתו כסינגל. הקליפ, שעלה לגולשן למעלה מ-150,000 דולרים, בוים על ידי קורי בירן בקליפורניה וצולם במשך חמש שעות. הדוגמן הנורווגי הלגה מלווה את גולשן לאורכו של הקליפ. גולשן מגלמת אישה שמחפשת את אהבתה, כשהיא לובשת בגד אדום צמוד. הוא נצפה בלמעלה מ-85 מיליון פעמים עד ספטמבר 2016, וכתוצאה מכך עלה למקום השלישי בטורקיה טופ 20. במצעד המקביל, טורקיה טופ 40 דורג הקליפ במקום השני ברשימת סוף השנה שפורסמה ב-2015.

נכון לאוגוסט 2023 עומד מונה הצפיות של הקליפ על למעלה מ-155 מיליון צפיות.

### מחלוקת
במרץ 2016, הסוכנות שמנטרת ומצנזרת שידורי רדיו וטלוויזיה בטורקיה, RTÜK, הגישה דיווח על הקליפ וחייבה את *Dream Türk*, , *Number One TV* ו-*PowerTürk TV* לחדול משידור הקליפ. בדיווח, הם ציינו כי הקליפ "מזיק פיזית, נפשית ומוסרית לילדים ובני-נוער", והופעתה של גולשן בבגד ים אדום צמוד, יחד עם הצגת גופה החשוף (לטענתם) ותנועותיה על המיטה, מזכירה נשים שמספקות מין לחברים שלהן בטלפון". גולשן הגיבה לאותו הדיווח ואמרה  והוסיפה בהמשך לכך שמדובר .

במאי באותה השנה, *Dream Türk* שידרה את הקליפ בשנית ונקנסה בסכום בגובה 14,359 אלף לירות טורקיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי גולשן
קטגוריה:שירים בטורקית
קטגוריה:שירים שנכתבו על ידי גולשן
קטגוריה:וידאו קליפים מעוררי מחלוקות
קטגוריה:שירי אהבה
קטגוריה:שירים על געגוע
קטגוריה:שירים על דכדוך
קטגוריה:שירים על התאבדות
קטגוריה:שירים על טלפונים
קטגוריה:שירים על כאב לב
קטגוריה:שירים על מוות
קטגוריה:מחלוקות סביב טענות לתועבה במוזיקה
קטגוריה:סינגלים בהוצאת DMC
אליפות אוקיאניה בכדורגל נשים 1998

**אליפות אוקיאניה בכדורגל נשים 1998** (באנגלית: **1998 OFC Women's Championship** או **VI Ladies Oceania Nations Cup**) היא המהדורה השישית של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך בניו זילנד והתקיים מ-9 באוקטובר עד 17 באוקטובר 1998. הגביע שימש כטורניר המוקדמות לגביע העולם שנערך שנה לאחר מכן בארצות הברית.

לראשונה מאז הטורניר של 1989, נערכה האליפות בפורמט של שלב בתים ושלב נוקאאוט. שתי הנבחרות הראשונות מכל אחד משני הבתים עלו לשלב חצי הגמר, בו שיחקו בהצלבה, כלומר הקבוצה שסיימה במקום הראשון בבית שיחקה מול הקבוצה שסיימה שנייה בבית המקביל וההפך. במשחק הגמר נפגשו המארחת ניו זילנד ואוסטרליה - האלופה המכהנת. בסיום המשחק, שנערך באוקלנד מול 2,000 צופים, ניצחה אוסטרליה 1-3 וזכתה בטורניר בפעם השנייה ברציפות. 

בעקבות זכייתן, העפילו האוסטרליות ישירות לגביע העולם כנציגות OFC.

## שלב הבתים
### בית א'

### בית ב'

## שלב הנוק-אאוט

קטגוריה:אליפויות אוקיאניה בכדורגל נשים
קטגוריה:תחרויות כדורגל ב-1998
קטגוריה:תחרויות כדורגל בניו זילנד
קטגוריה:1998 באוקיאניה
קווין ברנס

**קווין ברנס** (בגרמנית**: Kevin Behrens**; נולד ב-3 בפברואר 1991) הוא כדורגלן גרמני המשחק כחלוץ בקבוצת לוגאנו מליגת העל השווייצרית.

## קריירה
ברנס נולד בברמן והתאמן ברוב שנותיו הצעירות במועדון הכדורגל אטס בנטנטור ובס.ק. וייה שבמחוז ברמן.

בקיץ 2008, עבר לאקדמיית הנוער של ורדר ברמן מהבונדסליגה, אך לא הצליח להרשים ולעלות לקבוצה הבוגרת או המילואים. הוא שיחק עונתו הראשונה בכדורגל בוגרים בקבוצה החמישית בהייררכיה של המועדון.

לאחר שלוש עונות בליגה האזורית צפון, עזב ברנס את צפון גרמניה בקיץ 2014 ועבר לקבוצת אלמניה אאכן מהליגה האזורית המערבית. בסוף עונת 2014/15 סיים ברנס עם אאכן כסגנית אלופה, נקודה אחת מתחת לאלופה העולה בורוסיה מנשנגלאדבך II.

לאחר שמונה משחקי ליגה בלבד עבור יריבתה רוט-וייס אסן, חתם ברנס בפגרת החורף של עונת 2015/16 במועדון FC זארבריקן מהליגה האזורית דרום-מערב. ב-85 הופעות תחרותיות הבקיע החלוץ 41 שערים ובישל 31, וזכה עם המועדון בגביע סארלנד באביב 2017. בסיבוב העלייה לליגה השלישית ב-2018 נכשלו ברנס וסארבריקן מול אלופת בוואריה מינכן 1860.

בזכות יכולתו במדי זארבריקן, חתם החלוץ על חוזה לשלוש שנים בקבוצת הבונדסליגה השנייה סנדהאוזן בקיץ 2018.

ברנס עבר לאוניון ברלין מהבונדסליגה בחלון ההעברות של קיץ 2021.

במחזור הפתיחה של עונת 2023/24 בבונדסליגה הבקיע ברנס את השלושער הראשון שלו בליגה הבכירה ב-20 באוגוסט 2023 באצטדיון אן דר אלטן פרסטריי בניצחון 4 - 1 על מיינץ 05 מריינלנד-פפאלץ. שלושת השערים הובקעו בנגיחות. הוא המשיך בכושר הנגיחות גם במחזור השני כשהבקיע את שערו הרביעי בעונה בניצחון 4 - 1 נוסף על דרמשטדט.

בינואר 2024 עבר לוולפסבורג.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:ברמן: כדורגלנים
קטגוריה:כדורגלני ורדר ברמן
קטגוריה:כדורגלני אלמניה אאכן
קטגוריה:כדורגלני פ.צ. זארבריקן
קטגוריה:כדורגלני ס.ו. זנדהאוזן
קטגוריה:כדורגלני אוניון ברלין
קטגוריה:כדורגלני וולפסבורג
קטגוריה:כדורגלני נבחרת גרמניה
קטגוריה:כדורגלני לוגאנו
קטגוריה:גרמנים שנולדו ב-1991
נועה מלכה

**נועה מלכה** (נולדה ב-2003) היא שחקנית כדורשער וספורטאית פאראלימפית ישראלית לשעבר.

מלכה נולדה עם לבקנות וסובלת מלקות ראייה מולדת. מלכה גדלה בחיפה בשכונת קריית אליהו ובסיום הלימודים בתיכון עירוני א' התנדבה במשך שנתיים לשירות לאומי במחלקה האונקולוגית ב.

מתאמנת בכדורשער במסגרת בית הלוחם בתל אביב וצורפה אל נבחרת ישראל בכדורשער נשים, איתה השתתפה ב.

בשנת 2022 השתתפה עם הנבחרת באליפות העולם שנערכה בפורטוגל ובה הבקיעה גול ראשון בתחרות עולמית. באליפות העולם זכו במדליית ארד ומוקדם יותר באותה שנה זכתה הנבחרת במדליית זהב בטורניר נבחרות עולם שנערך בגרמניה. במסגרת נבחרת הצעירות מלכה הייתה שותפה גם לזכייה במדליית כסף באליפות אירופה לנוער עד גיל 19 לשנת 2022.

בשנת 2024 פרשה מלכה מפעילות תחרותית.

## קישורים חיצוניים
* פירוט השתתפותה בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:מדליסטיות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:שחקני כדורשער במשחקים הפאראלימפיים טוקיו (2020)
קטגוריה:ספורטאים ישראלים במשחקים הפאראלימפיים פריז (2024)
קטגוריה:שחקני כדורשער במשחקים הפאראלימפיים פריז (2024)
קטגוריה:עיוורים ישראלים
קטגוריה:שחקניות כדורשער פאראלימפיות ישראליות
קטגוריה:שחקני כדורשער ישראלים
קטגוריה:בוגרי תיכון עירוני א' (חיפה)
קטגוריה:בוגרות שירות לאומי
קטגוריה:ישראליות שנולדו ב-2003
קטגוריה:ישראלים שנולדו ב-2003
אור נגדי (אסטרונומיה)

[ממוזער|300x300 פיקסלים| האור הנגדי מופיע בתמונה זו כנקודה בהירה על הרצועה האלכסונית של אור גלגל המזלות (הנמשכת למעלה משמאל לימין למטה) מעל [הטלסקופ הגדול מאוד. (גלקסיית אנדרומדה והפליאדות בולטים בחצי התחתון של התמונה.)]]
**אור נגדי** (**Gegenschein)** הוא נקודה בהירה בשמי הלילה שבמרכזה הנקודה שמנגד לשמש בכיפת השמיים. פיזור לאחור של אור השמש על ידי אבק בין-פלנטרי במערכת השמש גורם לתופעה אופטית זו.

## תיאור התופעה
אור נגדי הוא חלק מאור גלגל המזלות, ונבדל משאר אור גלגל המזלות בזכות זווית ההחזר הגבוהה של אור השמש הפוגע בחלקיקי האבק הבין-פלנטרי. הוא יוצר כתם אליפטי מעט בהיר יותר של 8–10 מעלות רוחב ישירות מול השמש בתוך הרצועה העמומה יותר של אור גלגל המזלות וקבוצות הכוכבים של גלגל המזלות. עוצמת האור הנגדי מוגברת יחסית לשאר אור גלגל המזלות מכיוון שכל חלקיק אבק נראה במופע מלא. האור הנגדי הוא בעל בהירות נראית של +5 עד +6, עם בהירות שטח נמוכה מאוד בטווח +10 עד +12.

## היסטוריה
מקובל לקבוע שהאור הנגדי תואר לראשונה על ידי האסטרונום הצרפתי הישועי אספריט פזאנס (1692–1776) בשנת 1730. תצפיות נוספות בוצעו לכאורה על ידי החוקר הגרמני אלכסנדר פון הומבולדט במהלך מסעו בדרום אמריקה מ-1799 עד 1803. זה היה הומבולדט שהשתמש לראשונה במונח הגרמני *Gegenschein*. עם זאת, מחקר שנערך בשנת 2021 על ידי האסטרונום דונלד אולסון גילה שהאסטרונום הדני תיאודור ברורסן היה למעשה האדם הראשון שצפה ותיאר אחד כזה בשנת 1854, למרות שברוזן חשב שפזאנס צפה בו ראשון. אולסון מאמין שמה שפזנס צפה בפועל היה אירוע של זוהר הקוטב, שכן הוא תיאר את התופעה כבעלת זוהר אדום; אולסון מצא דיווחים רבים אחרים על פעילות אור-אורה מרחבי אירופה ואסיה באותו תאריך שפזאנס ערך את התצפית שלו. הדו"ח של הומבולדט תיאר במקום זאת כתמים משולשים זוהרים הן באופק המערבי והן באופק המזרחי זמן קצר לאחר השקיעה, בעוד שאור נגדי אמיתי נראה בעיקר סמוך לשעת חצות המקומית כאשר הוא בנקודה הגבוהה ביותר במסלולו.

בתקופה המודרנית, האור הנגדי אינו נראה ברוב האזורים המיושבים בעולם בגלל זיהום אור. ניתן לצפות בו רק בשמיים החשוכים ביותר שבאפשר (דרגה 1 בסולם בורטל), משום כך לא ניתן להבחין בו כלל בתצפית בלתי מזוינת בתוך תחומי מדינת ישראל.

## קישורים חיצוניים

* 

## הערות שוליים

קטגוריה:תופעות אופטיות
קטגוריה:אסטרונומיה תצפיתית
הנס צנקר

**הנס צנקר** (בגרמנית: **Hans Zenker**; 10 באוגוסט 1870 – 18 באוגוסט 1932) היה אדמירל גרמני.

## ביוגרפיה
צנקר נולד ב-10 באוגוסט 1870 בביליץ (כיום ביילסקו-ביאלה, פולין), הוא הצטרף לצי הקיסרי הגרמני ב-13 באפריל 1889. לאחר ששירת כקפטן של כמה ספינות טורפדו, הוא פיקד על הסיירות הקלות ליבק ב-1911 וקלן ב-1912–1913. כקפטן של סיירת המערכה פון דר טאן בשנים 1916–1917, צנקר השתתף בקרב יוטלנד ב-31 במאי – 1 ביוני 1916.

צנקר הצטרף למטה האדמירליות ב-1917. הוא מונה למפקד אזור הים הצפוני ב-1918, ומילא תפקיד זה כאשר מאמץ המלחמה הגרמני קרס בנובמבר 1918.

לאחר המלחמה, הוא הצטרף לרייכסמרינה, ומילא בו תפקידי פיקוד ומטה. הוא שירת בתור *Inspekteur der Marineartillerie* מ-1920 עד 1923 וכ-*Chef der Marineleitung* (ראש הפיקוד הימי) מ-1 באוקטובר 1924 עד 30 בספטמבר 1928. כהונתו כראש הרייכסמרינה ראתה את תחילת הבנייה מחדש של הצי הגרמני עם בניית סיירות קלות וסירות טורפדו ותכנון הסיירות מסדרת דויטשלנד, שנבנו מאוחר יותר כדויטשלנד, אדמירל שר ואדמירל גרף שפה.

## משפחתו
את השנים האחרונות לחייו בילה צנקר באוסטרוד אם הרץ. בנו, קרל-אדולף צנקר (1907–1998), כיהן בתפקיד המקביל ל-Chef der Marineleitung — מפקח חיל הים — בבונדסמרינה של גרמניה המערבית בין השנים 1961 ל-1967.

## קישורים חיצוניים

קטגוריה:אנשי צבא גרמנים במלחמת העולם הראשונה
קטגוריה:אדמירלים ברייכסמרינה
קטגוריה:גרמנים שנולדו ב-1870
קטגוריה:גרמנים שנפטרו ב-1932
בדיקת גלוקוז

ממוזער|שמאל|גלוקומטר
**בדיקת סוכר** היא בדיקה שבאמצעותה ניתן לבדוק את רמת הגלוקוז בדם, בשתן, ובנוזל השדרה.

## בדיקת הסוכר בדם
בדיקת רמת הסוכר בדם היא בדיקה שגרתית, המבוצעת בין היתר כחלק מאבחנת סוכרת, לשם מעקב אחר סוכרת, כחלק מבדיקת העמסת סוכר, כחלק מפאנל בדיקות רפואיות אחרות ועוד.
הבדיקה יכולה להתבצע באופן עצמאי באמצעות מכשיר גלוקומטר, או באמצעות לקיחת דם ורידי, אשר נבדק במעבדה מקצועית כחלק מבדיקות רפואיות נוספות.

בדיקת הסוכר השגרתית מתבצעת לאחר צום של 8 שעות. בשונה מהבדיקה השגרתית, חולי סוכרת מבצעים את הבדיקה באמצעות מכשיר גלוקומטר מספר פעמים ביום גם כשהם בצום (לאחר היקיצה) וגם לאחר אכילת מזון.

הבדיקה יכולה לסייע באיתור מצבי יתר סוכר בדם או תת סוכר בדם. בדיקה בודדה של גלוקוז אינה מספיקה כדי לאבחן סוכרת או טרום סוכרת.

פירוש התוצאות:
* מעל 200mg/dl היפרגליקמיה
* מעל 126mg/dl קריטריון לאבחנה של סוכרת
* 110mg/dl עד 126mg/dl קריטריון לאבחנה של טרום סוכרת
* 100mg/dl עד 110mg/dl תקין אך גבולי
* 70mg/dl עד 100mg/dl טווח תקין
* פחות מ-70mg/dl היפוגליקמיה

## בדיקת הסוכר בשתן
בדיקת הסוכר בשתן נערכת כחלק מבדיקת שתן כללית. בשתן של אדם בריא בדרך כלל לא אמור להימצא סוכר, אך עד טווח מקסימלי של 25mg/dL הוא נחשב לנורמטיבי. במקרה שרמת הסוכר בשתן היא מעל לטווח הנורמה מצב זה נקרא גליקוזוריה. בעקבות שימוש בתרופות מסוימות או סוכרת שאינה מאוזנת, תוצאות בדיקת השתן עשויות להעיד על נוכחות של הסוכר בשתן.

## בדיקת הסוכר בנוזל השדרה

בדיקת הסוכר בנוזל השדרה מסייעת בין היתר באבחנה בין דלקת קרום מוח נגיפית וחיידקית.

## קישורים חיצוניים

* גלוקוזה - Glucose ויקירפואה
* גלוקוז בשתן קופת חולים כללית

## הערות שוליים

גלוקוז
גלוקוז
דאריו אסוגו

**דאריו קסיה לואיש אֶסוּגוֹ** (בפורטוגזית: **Dário Cassia** **Luís Essugo**; נולד ב-14 במרץ 2005) הוא כדורגלן פורטוגלי המשחק בעמדת הקשר בצ'לסי.

## קריירה
אסוגו נולד באודיבלאש, באזור המטרופוליני של ליסבון, להורים ממוצא אנגולי, והצטרף לאקדמיית הנוער של ספורטינג ליסבון בגיל 9. ב-16 במרץ 2021, הוא חתם על חוזה המקצועני הראשון שלו, וארבעה ימים לאחר מכן, לפני שהופיע במשחק עבור קבוצת הנוער, המילואים או השחקנים המחליפים, הוא ערך את הופעת הבכורה שלו בליגה הפורטוגלית הראשונה עם הקבוצה הבוגרת, כשנכנס כמחליף מאוחר עבור ז'ואאו מריו בניצחון 0-1 על ויטוריה דה גימארייש; בגיל 16 שנים ו-6 ימים, הוא הפך לשחקן הצעיר ביותר אי פעם שערך את הופעת הבכורה שלו בתולדות המועדון.

ב-7 בדצמבר 2021, אסוגו הפך לשחקן הפורטוגלי הצעיר ביותר שערך את הופעת הבכורה שלו בליגת האלופות של אופ"א, כשנכנס למגרש במחצית השנייה של ההפסד 4-2 בחוץ לאייאקס אמסטרדם בשלב הבתים, בגיל 16 שנים ו-268 ימים. ב-5 במרץ 2022 הוא שבר שיא מועדון נוסף, כשעקף את לואיש פיגו כשחקן הצעיר ביותר בהרכב הפותח בגיל 16 שנים, 11 חודשים ו-17 ימים בניצחון 0-2 בבית על ארוקה.

ב-2 ביוני 2025, חתם בצ'לסי מהפרמייר ליג.

## נבחרת לאומית
אסוגו ייצג את פורטוגל בנבחרות הנוער. הוא זומן לאליפות אירופה עד גיל 17 של אופ"א 2022 בישראל, והבקיע ברבע הגמר נגד צרפת (2-2 לאחר 120 דקות, הפסד 5–6 בבעיטות הכרעה מ-11 מטרים).
## קישורים חיצוניים

## הערות שוליים

קטגוריה:כדורגלני ספורטינג ליסבון
קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:פורטוגזים שנולדו ב-2005
קיליאן סילדיליה

**קיליאן אריק סילדיליה** (בצרפתית: **Kiliann Sildillia**; נולד ב-16 במאי 2002), הוא כדורגלן צרפתי המשחק כמגן בקבוצת פ.ס.וו. איינדהובן מהליגת העל ההולנדית.

## קריירה
סילדיליה נולד בצרפת להורים ממוצא גוואדלופי. סילדיליה הוא בוגר אקדמיית הנוער של מץ. ב-26 ביוני 2020, הודיעה פרייבורג מהבונדסליגה על חתימתו של סילדיליה על חוזה ל-3 שנים. הוא ערך את הופעת הבכורה המקצועית שלו בקבוצת המילואים של המועדון ב-13 באוגוסט 2021 בהפסד 5–2 בליגה נגד בורוסיה דורטמונד II. ב-1 בפברואר 2025 כבש את שער הבכורה שלו במדי הקבוצה הבוגרת בניצחון 0–1 על בוכום.

ב-16 ביולי 2025 חתם בפ.ס.וו. איינדהובן.

## תארים
**פ.ס.וו. איינדהובן**

* מגן יוהאן קרויף: 2025

## קריירה בינלאומית
נכלל בסגל הנבחרת האולימפית של צרפת לטורניר הכדורגל באולימפיאדת פריז (2024) וזכה במדליית כסף.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני מץ
קטגוריה:כדורגלני פרייבורג
קטגוריה:כדורגלני פ.ס.וו. איינדהובן
קטגוריה:ספורטאים צרפתים בגרמניה
קטגוריה:ספורטאים זרים בהולנד
קטגוריה:זוכי מדליית כסף אולימפית מצרפת
קטגוריה:כדורגלנים צרפתים באולימפיאדת פריז (2024)
קטגוריה:צרפתים שנולדו ב-2002
ניקוס רוגקאבופולוס

**ניקולאוס אגפיטוס "ניקוס" רוגקאבופולוס** (ביוונית: **Νικόλαος Αγαπητός "Νίκος" Ρογκαβόπουλος**; נולד ב-27 ביוני 2001) הוא כדורסלן יווני המשחק בעמדת הסמול פורוורד בסאסקי בסקוניה מליגת העל הספרדית בכדורסל והיורוליג.

## קריירה מקצועית
רוגקאבופולוס ערך את הופעת הבכורה שלו במדי מועדון נעוריו דוקאס מהליגה היוונית השנייה נגד אתניקוס פיראוס במסגרת הגביע היווני ב-2016. ב-13 ביולי 2017 חתם לשש שנים בא.א.ק. אתונה מליגת העל היוונית. הוא בילה את עונת 2017/18 במדי קבוצת הנוער של המועדון ובקבוצת האימונים של הקבוצה הבוגרת.

בעונה שלאחר מכן עלה רוגקאבופולוס לקבוצה הבוגרת של המועדון וערך את הופעת הבכורה שלו בליגת העל היוונית. במהלך עונת  הוא ערך את הופעת הבכורה שלו במסגרות האירופיות, בליגת האלופות בכדורסל. עם א.א.ק. הוא זכה ב 2019 ובגביע היווני ב-2020.

במהלך עונת 2020/21 התעמת רוגקאבופולוס עם המועדון עקב הפחתה בזמן המשחק והלנת תשלומי חוזה, עימות שהסתיים בהשעייתו מהקבוצה להמשך העונה. בסיום העונה שוחררו כל שחקני הקבוצה מחוזיהם על מנת לנהל משא ומתן בתנאים חדשים, ורוגקאבופולוס הפך לשחקן חופשי.

באפריל 2020 הכריז רוגקאבופולוס על מועמדותו לדראפט ה-NBA 2020, אך לבסוף הוא לא התמודד.

ב-28 ביולי 2021 חתם רוגקאבופולוס לשלוש שנים בפרומיתאס פטרס מליגת העל היוונית והיורוקאפ. ב-16 משחקי ליגה הוא העמיד ממוצעים של 6.5 נקודות, 4.3 ריבאונדים ו-1.1 אסיסטים בכ-20 דקות למשחק. הוא הושעה מסיבות משמעתיות בחלק האחרון של העונה.

בעונת 2022/23 שיחק רוגקאבופולוס במרקזפנדי דניזלי מליגת העל הטורקית, והעמיד ממוצעים של 15.4 נקודות, 4.5 ריבאונדים ו-1.8 אסיסטים ב-28 משחקי ליגה מקומית.

ב-3 ביולי 2023 חתם רוגקאבופולוס לשלוש שנים בסאסקי בסקוניה מליגת ה-ACB הספרדית והיורוליג.

## קריירה בנבחרת הלאומית
### נבחרות יוון הצעירות
רוגקאבופולוס היה חבר בנבחרות הצעירות של יוון. עם נבחרת הקדטים הוא זכה באליפות אירופה בכדורסל עד גיל 16 דרג ב' ב-2017, ונבחר גם ל-MVP של הטורניר. במהלך הטורניר הוא העמיד ממוצעים של 18.0 נקודות, 6.9 ריבאונדים, 2.4 אסיסטים, 1.4 חטיפות ו-0.5 חסימות למשחק.

ב-2018 הוא שיחק באליפות אירופה בכדורסל עד גיל 18, בה העמיד ממוצעים של 19.7 נקודות, 6.6 ריבאונדים, 2.1 אסיסטים, 1.4 חטיפות ו-0.1 חסימות למשחק. בגביע העולם בכדורסל עד גיל 19 2019 הוא העמיד ממוצעים של 13.7 נקודות, 4.6 ריבאונדים, 2.4 אסיסטים, 0.7 חטיפות ו-0.7 חסימות למשחק. באותה שנה באליפות אירופה לנוער הוא נבחר לחמישיית הטורניר לאחר שהעמיד ממוצעים של 11.7 נקודות, 8.4 ריבאונדים, 2.0 אסיסטים, 1.1 חטיפות ו-0.6 חסימות למשחק במהלך הטורניר.

### נבחרת יוון הבוגרת
ביוני 2021 נבחר רוגקאבופולוס על ידי מאמן נבחרת יוון הבוגרת ריק פיטינו לטורניר הקדם-אולימפי 2020 בקנדה.

ב-2023 הוא זומן לסגל יוון לגביע העולם בכדורסל 2023.

## קישורים חיצוניים

*
*פרופיל, באתר פיב"א החדש

## הערות שוליים

קטגוריה:כדורסלני סאסקי בסקוניה
קטגוריה:כדורסלני א.א.ק. אתונה
קטגוריה:כדורסלנים יוונים
קטגוריה:כדורסלני נבחרת יוון
קטגוריה:ספורטאים יוונים בספרד
קטגוריה:יוונים שנולדו ב-2001
ראיין ג'יילס

**ראיין ג'ון ג'יילס** (באנגלית: **Ryan John Giles**; נולד ב-26 בינואר 2000) הוא כדורגלן אנגלי המשחק בעמדת המגן השמאלי בהאל סיטי מהצ'מפיונשיפ.

## קריירה
ג'יילס נולד בטלפורד, שרופשייר, גדל בסנט ג'ורג' ולמד בבית הספר ווקוורדין ווד. הוא התקדם במחלקת הנוער של וולברהמפטון וונדררס, וזכה בפרס שחקן האקדמיה של השנה עבור עונת 2017/2018. הקשר היה אחד מקבוצת שחקנים צעירים שהצטרפו לסבב ההכנה עם הקבוצה הבוגרת בקיץ 2018. הוא ישב על הספסל מספר פעמים בגביע הפוטבול ליג, לפני שחתם על חוזה לארבע שנים, עד קיץ 2022.

ב-24 במרץ 2018 הוא הושאל לטלפורד יונייטד עד סוף העונה. הוא ערך את הופעת הבכורה שלו באותו יום בתיקו 0-0 בבית נגד דרלינגטון כמחליף בדקה ה-82 במקום ג'ורדן לאסי. הוא ערך בסך הכול תשע הופעות, כבש פעמיים ובישל שבעה שערים שסייעו לקבוצה לשרוד בליגה.

הוא ערך את הופעת הבכורה שלו בוולבס ב-26 בינואר 2019, ביום הולדתו ה-19, במשחק הגביע האנגלי מול שרוסברי טאון. המשחק הסתיים בתיקו 2-2.

ב-28 ביולי 2023 הודיעה לוטון טאון, העולה החדשה לפרמייר ליג, על רכישתו של ג'יילס תמורת כ-4.5 מיליון ליש"ט. ב-30 בינואר 2024 הושאל עד לסיום עונת 2023/2024 להאל סיטי מהצ'מפיונשיפ. ב-27 ביולי, לאחר סיום העונה, הפעילה האל סיטי את סעיף הרכישה בחוזהו וג'יילס חתם בקבוצה על חוזה קבוע לשלוש שנים. ב-23 בינואר 2025 הושאל אל מידלסברו.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני וולברהמפטון וונדררס
קטגוריה:כדורגלני קובנטרי סיטי
קטגוריה:כדורגלני רות'רהאם יונייטד
קטגוריה:כדורגלני קארדיף סיטי
קטגוריה:כדורגלני בלקברן רוברס
קטגוריה:כדורגלני מידלסברו
קטגוריה:כדורגלני לוטון טאון
קטגוריה:כדורגלני האל סיטי
קטגוריה:אנגלים שנולדו ב-2000
צ'ליני

**צ'ליני** (באיטלקית: **Cellini**) הוא שם משפחה איטלקי.

קטגוריה:שמות משפחה איטלקיים
ויליוט סוודברג

**ויליוט תיאו סוודברג** (בשוודית: **Williot Theo Swedberg**; נולד ב-1 בפברואר 2004) הוא כדורגלן שוודי המשחק בעמדות הקיצוני השמאלי והקשר ההתקפי בסלטה ויגו מהלה ליגה ובנבחרת שוודיה.

## קריירה
סוודברג נולד וגדל בסטוקהולם, וגם התגורר תקופה מסוימת בילדותו בולנסיה שבספרד. הוא החל לשחק כדורגל נוער במועדון המקומי סיקלה, וב-2011 בגיל 7 הצטרף לאקדמיית הנוער של המארבי. ב-2020 הושאל לקבוצת פריי מליגת המשנה השוודית, שם ערך את הופעת הבכורה שלו בכדורגל מקצועני.

ב-11 ביולי 2021, ערך סוודברג את הופעת הבכורה שלו בקבוצה הבוגרת של המארבי בליגה הראשונה בניצחון 5 - 1 על דגרפורס, כשנכנס כמחליף וכבש שתי דקות לאחר מכן. באוגוסט אותה שנה חתם על חוזה מקצוען ראשון בקריירה. סוודברג רשם עונה חזקה ב-2022 עם 5 שערים ב-5 משחקי הליגה הראשונים, ונבחר לשחקן החודש באפריל בליגה השוודית.

ב-17 ביוני 2022, חתם סוודברג בסלטה ויגו מהלה ליגה על חוזה עד קיץ 2027. הסכום ששילמה סלטה להמארבי דווח כ-5 מיליון אירו בתוספת בונוסים, שיא מועדון עבור העברה יוצאת.

## קישורים חיצוניים

## הערות שוליים

קטגוריה:קשרי כדורגל שוודים
קטגוריה:כדורגלני המארבי
קטגוריה:כדורגלנים שוודים
קטגוריה:כדורגלני סלטה ויגו
קטגוריה:כדורגלני נבחרת שוודיה
קטגוריה:שוודים שנולדו ב-2004
דרייק קלנדר

**דרייק סטיבן קלנדר** (נולד ב-7 באוקטובר 1997) הוא כדורגלן אמריקאי המשחק כשוער בקבוצת אינטר מיאמי מה-MLS.
## קריירה
ב-2016, קלנדר החל לשחק כדורגל מכללות עבור קליפורניה גולדן בירס. בארבע עונות, קלנדר ערך 54 הופעות ושמר על 16 רשת נקיות.
בזמן ששיחק במכללות, קלנדר בילה זמן עם סן פרנסיסקו גלנס מה-USL, אך לא הופיע עבור הקבוצה במהלך עונת 2019.
ב-12 בנובמבר 2019, אינטר מיאמי רכשה את זכויות השחקן הביתי של קלנדר מסן חוזה ארת'קווייקס תמורת הבחירה ה-27 בדראפט ה-MLS 2020. הוא הצטרף לסגל הקבוצה לקראת העונה הבכורה שלהם ב-MLS ב-2020.
קלנדר ערך את הופעת הבכורה המקצועית שלו ב-7 במאי 2021, כשפתח בהרכב עבור קבוצת פורט לודרדייל (קבוצת המילואים של אינטר מיאמי), נגד אוניון אומהה ב-USL. קלנדר ביצע 6 הצלות במהלך ניצחון אינטר מיאמי בפתיחת עונת 2023 נגד מונטריאול אימפקט, מה שהקנה לו מקום בנבחרת המחזור של הליגה במחזור הראשון. ב-19 באוגוסט 2023, קבוצתו אינטר מיאמי זכתה בגביע הליגות לאחר דו-קרב בעיטות עונשין, שבו הוא הבקיע פנדל ועצר שתי בעיטות. הישג זה הקנה לקלנדר את תואר שוער המצטיין של גביע הליגות 2023 והשחקן המצטיין במשחק הגמר.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:סקרמנטו: אישים
קטגוריה:כדורגלנים אמריקאים
קטגוריה:שוערי כדורגל אמריקאים
קטגוריה:קליפורניה: כדורגלנים
קטגוריה:כדורגלני אינטר מיאמי
קטגוריה:אמריקאים שנולדו ב-1997
מנפרד אוגלדה

**מנפרד אלונסו אוגלדה ארסה** (בספרדית: **Manfred Alonso Ugalde Arce**; נולד ב-25 במאי 2002 בארדיה שבקוסטה ריקה) הוא כדורגלן קוסטה ריקאי המשחק בעמדת החלוץ בקבוצת ספרטק מוסקבה ובנבחרת קוסטה ריקה.

## קריירת מועדונים
אוגלדה גדל במחלקת הנוער של דפורטיבו סאפריסה. הוא ערך 42 הופעות ליגה במדי הקבוצה הבוגרת של המועדון במסגרת ליגת העל של קוסטה ריקה, בהן הבקיע 13 שערים.

ב-15 ביולי 2020 חתם אוגלדה בלומל מליגת המשנה הבלגית. הוא ערך 22 הופעות ליגה במדי המועדון, בהן הבקיע 11 שערים.

ב-25 ביוני 2021 הושאל אוגלדה למשך עונה אחת לטוונטה מליגת העל ההולנדית. ב-1 ביולי 2022 הוארכה השאלתו בעונה נוספת. ב-6 ביולי 2023 חתם על חוזה קבוע לארבע שנים במועדון.

ב-29 בינואר 2024 חתם על חוזה לארבע שנים וחצי ועבר לספרטק מוסקבה. אוגלדה הפך לקוסטה ריקאי הראשון בהיסטוריה של ספרטק מוסקבה.

## קריירה בינלאומית
ב-1 בפברואר 2020 ערך אוגלדה את הופעת הבכורה שלו בנבחרת קוסטה ריקה, בהפסד 1-0 לנבחרת ארצות הברית במשחק ידידות.

נכלל בסגל נבחרת קוסטה ריקה לטורניר קופה אמריקה 2024.

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:חלוצי כדורגל קוסטה ריקאים
קטגוריה:כדורגלני דפורטיבו סאפריסה
קטגוריה:כדורגלני טוונטה
קטגוריה:כדורגלני ספרטק מוסקבה
קטגוריה:כדורגלני נבחרת קוסטה ריקה
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:ספורטאים זרים בהולנד
קטגוריה:ספורטאים זרים ברוסיה
קטגוריה:קוסטה ריקאים שנולדו ב-2002
אבישי כהן (פוליטיקאי)

**אבישי כהן** (נולד ב–14 באפריל 1965) הוא פוליטיקאי ישראלי וראש מועצה אזורית מטה יהודה. כיהן כמנכ"ל עיריית טירת כרמל, מנכ"ל חברת יפה-נוף, ומנכ"ל נמל אילת. שימש כמג"ד חי"ר במילואים.

## ביוגרפיה
כהן נולד ב־14 באפריל 1965 בנס הרים. אביו, בנימין כהן, היה פוליטיקאי ועמד בראשות מועצת מטה יהודה במשך 14 שנים.

במסגרת שירותו הצבאי שירת כהן בחטיבת הצנחנים ואחר כך בחטיבת גבעתי וחטיבת חי"ר נוספת, שם הגיע לדרגת סגן-אלוף, והמשיך בשירות מילואים פעיל עד שנת 2022. תוך כדי שירותו ומיד לאחריו השלים את השכלתו האקדמית.

שימש כמנהל אגף טכנולוגיות, חירום ואבטחה בחברה למשק וכלכלה. לאחר מכן כיהן כמנהל אגף תיאום ובקרה במשרד ראש הממשלה אריאל שרון, ועם סיום תפקידו זה מונה למנהל האגף המוניציפלי של מרכז השלטון המקומי.

בשנת 2010 מונה כהן למנכ"ל נמל אילת וניהל את הפרטת הנמל. הליך ההפרטה החל ב-2011 ובתחילת 2013 הועברו זכויות תפעול נמל אילת לחברת "פפו ספנות" שבבעלות האחים נקש, וכהן סיים את תפקידו בנמל.

במרץ 2014 מונה כהן למנכ"ל חברת יפה נוף, חברה בבעלותה של עיריית חיפה שאחראית לפיתוח עירוני מתקדם בעיר חיפה ובמטרופולין העירוני. כהן הוביל שורת שינויים שאפשרו להתניע מחדש את פעילות החברה ובתקופתו היא השלימה כמה פרויקטים חשובים כגון מחלף אלנבי, מסילת העמק והשלמת דרך נחל הגיבורים במנהרות הכרמל.

במסגרת תפקידו כהן נחקר כחלק מפרשה שבמוקדה עמדו ראש עיריית קריית אתא יעקב פרץ וראש הוועדה הקרואה בתל מונד שמואל סיסו, וזאת בהקשר לקידום הרכבת הקלה לנצרת ופורסם כי התגלתה תשתית ראיתית להעמידו לדין. עם סיום החקירה לא התגלו ממצאים מפלילים כנגד כהן או כנגד מי מהמעורבים, והמשטרה המליצה לסגור את התיק נגדו.

ביולי 2020 מינה ראש עיריית טירת הכרמל אריה טל את כהן לתפקיד מנכ"ל עיריית טירת הכרמל.

על רקע הבחירות לשלטון המקומי באוקטובר 2023, פנו לכהן אנשי סיעה שמונה 24 ראשי מושבים במועצה האזורית מטה יהודה והעניקו לו את תמיכתם בבחירות הקרבות. כהן התפטר מתפקידו בעיריית טירת הכרמל על מנת להתמודד לראשות מטה יהודה. ראש המועצה היוצא, ניב ויזל, הודיע זמן קצר לאחר מכן שלא יתמודד. בבחירות, שנדחו מאוקטובר 2023 לפברואר 2024, ניצח כהן.

## חיים אישיים
כהן הוא בוגר בוגר תואר ראשון מטעם האוניברסיטה העברית במדעי החברה.

כמו כן הוא בוגר תואר שני במגמת המחקר למנהל ציבורי של אוניברסיטת בר-אילן, שבה עבר גם קורס מנכ"לים. בוגר קורס דירקטורים מטעם אוניברסיטת חיפה.

## קישורים חיצוניים

## הערות שוליים

קטגוריה:מנכ"לי רשויות מקומיות
קטגוריה:נס הרים: אישים
קטגוריה:ראשי מועצות אזוריות מטה יהודה, אבן העזר, גיזו, הרי יהודה והאלה
קטגוריה:ישראלים שנולדו ב-1965
חוסה אנחל פוסו

**חוסה אנחל פוסו לה רוסה** (בספרדית: **José Ángel Pozo la Rosa**; נולד ב-15 במרץ 1996 בפואנגירולה שבספרד) הוא כדורגלן ספרדי המשחק בעמדת הקשר ההתקפי בפוגון שצ'צ'ין מליגת העל הפולנית.

## קריירת מועדונים
פוסו גדל במחלקות הנוער של פואנגירולה, ריאל מדריד ומנצ'סטר סיטי. ב-24 בספטמבר 2014 ערך את הופעת הבכורה שלו בקבוצה הבוגרת של מנצ'סטר סיטי, בניצחון 7-0 על שפילד ונסדיי במסגרת הסיבוב השלישי בגביע הפוטבול ליג לעונת . במשחק זה הבקיע את שערו היחיד במועדון. ב-3 בדצמבר ערך את הופעת הבכורה שלו בפרמייר ליג, כשהחליף את סמיר נאסרי בדקה ה-83 בניצחון 4-1 על סנדרלנד במסגרת המחזור ה-14 לעונת 2014/2015. בסך הכל ערך שלוש הופעות ליגה במועדון.

ב-31 באוגוסט 2015 חתם פוסו על חוזה לחמש שנים באלמריה מהליגה הספרדית השנייה. הוא שיחק במועדון במשך שלוש עונות, בהן ערך 104 הופעות ליגה והבקיע ששה שערים.

ב-27 ביולי 2018 חתם פוסו על חוזה לחמש שנים בראיו ואיקאנו מלה ליגה. ב-19 באוגוסט ערך את הופעת הבכורה שלו במועדון, בהפסד 4-1 לסביליה במסגרת המחזור הראשון בליגה לעונת 2018/2019. ב-24 באוקטובר הבקיע את שער הבכורה שלו במועדון, בתיקו 1-1 נגד אתלטיק בילבאו במסגרת המחזור השלישי בליגה.

ב-5 בינואר 2022 האריך פוסו את חוזהו בראיו ואיקאנו עד לשנת 2024, והושאל עד לתום עונת  לאל-אהלי מליגת העל הקטרית. הוא ערך תשע הופעות ליגה במדי המועדון, בהן הבקיע ארבעה שערים. בתום תקופת ההשאלה חזר לראיו ואיקאנו.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני מנצ'סטר סיטי
קטגוריה:כדורגלני אלמריה
קטגוריה:כדורגלני ראיו ואייקאנו
קטגוריה:כדורגלני אל-אהלי (דוחה)
קטגוריה:ספרדים שנולדו ב-1996
ג'ון טולקין

**ג'ון מייקל טולקין** (באנגלית: **John Michael "JMi" Tolkin**; נולד ב-31 ביולי 2002 בצ'טהאם בורו שבניו ג'רזי, ארצות הברית) הוא כדורגלן אמריקאי המשחק בעמדת המגן השמאלי בקבוצת הולשטיין קיל מה-בונדסליגה ובנבחרת ארצות הברית.

## קריירת מועדונים
טולקין גדל במחלקת הנוער של ניו יורק רד בולס. בשנת 2019 החל לשחק בקבוצת המילואים של המועדון, ובשנת 2021 החל לשחק בקבוצה הראשונה של המועדון במסגרת ה-MLS.

ב-16 בינואר 2025 חתם בהולשטיין קיל מהבונדסליגה.

## קריירה בינלאומית
ב-28 בינואר 2023 ערך טולקין את הופעת הבכורה שלו בנבחרת ארצות הברית, בתיקו 0-0 נגד נבחרת קולומביה במשחק ידידות. הוא נכלל בסגל הנבחרת לטורניר גביע הזהב 2023, וערך שתי הופעות בטורניר.

נכלל בסגל הנבחרת האולימפית של ארצות הברית לטורניר הכדורגל באולימפיאדת פריז (2024).

## קישורים חיצוניים

## הערות שוליים

קטגוריה:כדורגלנים אמריקאים
קטגוריה:מגני כדורגל אמריקאים
קטגוריה:כדורגלני ניו יורק רד בולס
קטגוריה:כדורגלני הולשטיין קיל
קטגוריה:כדורגלני נבחרת ארצות הברית
קטגוריה:ספורטאים אמריקאים בגרמניה
קטגוריה:כדורגלני גביע הזהב 2023
קטגוריה:כדורגלנים אמריקאים באולימפיאדת פריז (2024)
קטגוריה:כדורגלני גביע הזהב 2025
קטגוריה:אמריקאים שנולדו ב-2002
ג'יילן ניל

**ג'יילן כריסטופר ניל** (באנגלית: **Jalen Christopher Neal**; נולד ב-24 באוגוסט 2003 בלייקווד שבקליפורניה, ארצות הברית) הוא כדורגלן אמריקאי המשחק בעמדת הבלם בקבוצת מונטריאול מה-MLS ובנבחרת ארצות הברית.

## קריירת מועדונים
ניל גדל במחלקת הנוער של לוס אנג'לס גלאקסי. בשנת 2020 החל לשחק בקבוצת המילואים של המועדון, ובשנת 2022 החל לשחק בקבוצה הראשונה של המועדון במסגרת ה-MLS.

## קריירה בינלאומית
ב-25 בינואר 2023 ערך ניל את הופעת הבכורה שלו בנבחרת ארצות הברית, בהפסד 2-1 לנבחרת סרביה במשחק ידידות. הוא נכלל בסגל הנבחרת לטורניר גביע הזהב 2023, וערך ארבע הופעות בטורניר.

## קישורים חיצוניים

קטגוריה:אמריקאים ילידי קליפורניה
קטגוריה:כדורגלנים אמריקאים
קטגוריה:בלמי כדורגל אמריקאים
קטגוריה:קליפורניה: כדורגלנים
קטגוריה:כדורגלני לוס אנג'לס גלאקסי
קטגוריה:כדורגלני נבחרת ארצות הברית
קטגוריה:כדורגלני גביע הזהב 2023
קטגוריה:כדורגלני מונטריאול
קטגוריה:אמריקאים שנולדו ב-2003
מותק, הילדים התכווצו (זיכיון)

**מותק, הילדים התכווצו** (באנגלית: **Honey, I Shrunk the Kids**) הוא זיכיון מדיה אמריקאי המורכב מסדרה של סרטי קומדיה - מדע בדיוני - ועיבוד טלוויזיה, בין היתר, מבוסס על קונספט שנוצר על ידי סטיוארט גורדון ובריאן יוזנה, וסיפור מקורי נכתב על ידי גורדון, יוזנה ואד נהה. לאחר יציאתו לאקרנים של מותק, הילדים התכווצו (1989), והצלחתו בקופות ובביקורות שלאחר מכן, באו שני סרטי המשך וסדרת טלוויזיה; בשם מותק, הילד התנפח (1992), מותק, ההורים נעלמו (1997) ומותק הילדים התכווצו-סדרת הטלוויזיה, בהתאמה.

סדרת הסרטים התרחבה לזיכיון כשנוספה לה תוכנית הטלוויזיה הנושאת את אותו השם. זה נמשך ב-1999 כאשר סרטי הזיכיון שולבו יחד עם מספר סדרות סרטים אחרות של דיסני, לזיכיון כחלק מהאטרקציות של דיסני פארקים שבו נכללו אלמנטים מכל סרט.

## הערות שוליים

קטגוריה:דיסני: מותגים וזיכיונות
שלמה אלימלך

**שלמה (מוני) אלימלך** (נולד ב-4 בפברואר 1951) הוא ראש המועצה האזורית גן רווה לשעבר. כיהן בתפקיד בשנים 1991–2024.

## ביוגרפיה
שלמה אלימלך מתגורר במושב כפר הנגיד. נבחר לראשונה בשנת 1991 לראשות המועצה האזורית גן רווה, וכיהן ברציפות בראשות המועצה עד 2024. ב-2004 נבחר כמועמד יחיד. ב-2009 ניצח ברוב של 60.7% ב-2013 נבחר כמועמד יחיד. בבחירות ב-2018 ניצח את שלמה שש ותומר עזריה ברוב של 50.66%. בבחירות ב-2024 הוא לא התמודד לכהונה נוספת וסיים את תפקידו.

## הערות שוליים

קטגוריה:ישראלים שנולדו ב-1951
קטגוריה:כפר הנגיד: אישים
קטגוריה:ראשי המועצה האזורית גן רווה
אריה סונזנביץ'

**אריה סונזנביץ**' הוא שחיין פאראלימפי ישראלי לשעבר.

סונזנביץ' שירת בחיל השריון ונפצע קשה במלחמת יום הכיפורים, פציעה בעקבותיה נותר קטוע רגל ימין ומשותק ברגל שמאל.

במסגרת עיסוקו בספורט נכים התחרה ב והשתתף בה בארבעה משחים בדרגת נכות C1: במשחה ל-100 מטר בסגנון גב סיים בתוצאה של 1:38.06 דקות ולא העפיל למשחה הגמר, במשחה ל-100 מטר בסגנון חופשי סיים את משחה הגמר בתוצאה של 1:26.87 דקות ודורג במקום השמיני והאחרון, במשחה ל-100 מטר בסגנון חזה סיים את משחה הגמר בתוצאה של 1:58.40 דקות ודורג במקום החמישי, ובמשחה מעורב אישי 3X50 מטר השתתפותו נפסלה והוא לא דורג בין המסיימים.

סונזנביץ' חי ברמת גן, נשוי ואב לשלושה.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:שחיינים פאראלימפיים ישראלים
קטגוריה:ספורטאים נכי צה"ל
קטגוריה:שחיינים נכים ישראלים
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:שחיינים במשחקים הפאראלימפיים ארנהם (1980)
קטגוריה:חיילי חיל השריון
קטגוריה:שחייני גב ישראלים
קטגוריה:שחייני חזה ישראלים
קטגוריה:שחייני חופשי ישראלים
קטגוריה:שחייני מעורב אישי ישראלים
קטגוריה:ישראלים שנולדו במאה ה-20
שמעון בן-יעקב

**שמעון בן-יעקב** הוא שיט פאראלימפי.

בן-יעקב נפצע במבצע שלום הגליל ומוגבל באחת מרגליו. במסגרת עיסוקו בספורט נכים היה מראשוני השייטים בישראל על מפרשית.

ב התחרה בצוות עם הגר זהבי לאחר אימונים משותפים של שנה וחצי בלבד וההשגת הקריטריון האולימפי הייתה להישג בפני עצמו. השניים התחרו בסירה מדגם סקאד 18 ודורגו במקום השישי עם 74 נקודות.

באליפות העולם שנערכה באוסטרליה בשנת 2015 התחרה עם ארנון אפרתי ודרור כהן והישגיהם הבטיחו את מקומם ב. בריו בהם התחרו בסירה מדגם סונאר ודורגו במקום השמיני עם 59 נקודות.

לבן-יעקב ארבעה ילדים.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:שייטים פאראלימפיים ישראלים
קטגוריה:שייטים נכים ישראלים
קטגוריה:ספורטאים ישראלים במשחקים הפאראלימפיים לונדון (2012)
קטגוריה:שייטים במשחקים הפאראלימפיים לונדון (2012)
קטגוריה:ספורטאים ישראלים במשחקים הפאראלימפיים ריו דה ז'ניירו (2016)
קטגוריה:שייטים במשחקים הפאראלימפיים ריו דה ז'ניירו (2016)
קטגוריה:ספורטאים נכי צה"ל
קטגוריה:ישראלים שנולדו במאה ה-20
שימון ולודרצ'יק

**שימון ולודרצ'יק** (בפולנית: **Szymon Włodarczyk**; נולד ב-5 בינואר 2003 בוולבז'יך שבפולין) הוא כדורגלן פולני המשחק בעמדת החלוץ בקבוצת אקסלסיור רוטרדם מליגת העל ההולנדית.

## קריירת מועדונים
ולודרצ'יק גדל במחלקות הנוער של אריס סלוניקי, OFI כרתים, בלטיק גדיניה, לגיה ורשה ו-SEMP אורסינוב. בשנת 2019 החל לשחק בקבוצת המילואים של לגיה ורשה, ובשנת 2020 החל לשחק בקבוצה הראשונה של המועדון. הוא ערך 11 הופעות ליגה במדי המועדון.

ב-25 במאי 2022 חתם ולודרצ'יק על חוזה לשלוש שנים בגורניק זאבז'ה מליגת העל הפולנית. הוא ערך 30 הופעות ליגה במדי המועדון, בהן הבקיע תשעה שערים.

ב-7 ביולי 2023 חתם ולודרצ'יק על חוזה לארבע שנים בשטורם גראץ מהבונדסליגה האוסטרית.

## תארים
;לגיה ורשה
* אליפות פולין (2): 2019/2020, 2020/2021

## קישורים חיצוניים

## הערות שוליים

קטגוריה:כדורגלנים פולנים
קטגוריה:חלוצי כדורגל פולנים
קטגוריה:כדורגלני לגיה ורשה
קטגוריה:כדורגלני גורניק זאבז'ה
קטגוריה:כדורגלני שטורם גראץ
קטגוריה:כדורגלני סלרניטנה
קטגוריה:כדורגלני אקסלסיור רוטרדם
קטגוריה:ספורטאים זרים באוסטריה
קטגוריה:פולנים שנולדו ב-2003